OpenLLM-France/wikimedia huggingface dataset:
# Julia Antonia (merc'h da Lucius Caesar)

Julia Antonia, pe Julia Caesaris (-104 – goude -39), a oa mamm d'an triumvir Marcus Antonius.

## Yaouankiz

Julia Caesaris e oa anvet pa oa ganet en 104 kent JK e Roma. Merc'h e oa d'ar c'honsul roman Lucius Julius Caesar III, kenderv a-bell da Julius Caesar. N'ouzer ket piv e oa he mamm. C'hoar e oa da Lucius Julius Caesar IV, konsul roman ivez.

## Dimezioù ha bugale

Dimeziñ a eure d'ar senedour roman Marcus Antonius Creticus, mab da Marcus Antonius Orator. Tri mab o doe.
* Marcus Antonius
* Lucius Antonius Pietas
* Gaius Antonius
E -74 e varvas he fried Marcus Antonius Creticus en Kreta ha dimezet e voe d'ur senedour all, Publius Cornelius Lentulus Sura, a gemeras perzh en Irienn Catilina hag a voe lakaet d'ar marv e -63 war urzh ar c'honsul Ciceron.

## Levezon

Dre ma taremprede he c'henderv Julius Caesar e sikouras he mibien da sevel er gevredigezh, ha dreist-holl Marcus Antonius, a ginnigas d'an den meur. Kement-se a reas Caesar en desped dezhañ avat rak ouzhppenn ma ne gare ket an tad ne gave ket perzhioù gwall vat er vibien kennebeut.
Diwezhatoc'h, da vare Brezel Peruggia, e kuitaas Roma war-zigarez e oa bet kaset kuit eus kêr gant Octavius: kement-se a voe dislavaret diwezhatoc'h gant an danvez-impalaer Augustus.
# La Didone

La Didone a zo un opera italianek gant Francesco Cavalli (1602-1676), komzoù gant ar barzh Giovanni Francesco Busenello (1598-1659), c'hoariet e Venezia evit ar wech kentañ e 1641.
Savet eo diwar-benn ar rouanez Didon, c'hoar d'ar roue Pumayyaton‎‎, eus Fenikia, ha diwar meurgan Aeneis ar barzh roman Publius Vergilius Maro.

## Pennadoù kar

* Dido
* Didone ed Enea

## Notennoù ha daveennoù

* ↑ En Teatro San Cassiano.
* ↑ (fr) La Didone el lec'hienn Opéra Baroque.
# La Farce

La Farce, istitlet Mémoire d'un farceur, zo un danevell gant Guy de Maupassant, embannet e 1883.

## Istor

Embannet e oa bet er gelaouenn Gil Blas d'an 18 a viz Kerzu 1883, sinet Maufrigneuse, ha goude en dastumad dalif Le Colporteur (dastumad) en 1901.

## An danevell

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# La Esperantisto

La Esperantisto eo ar gazetenn esperantek kentañ embannet er bed. Embannet e voe e Nürnberg, gant kelc'h esperantegerien ar gêr-se, savet e 1885. An niverenn gentañ-se, a zeuas er-maez e 1889, a oa skrivet e teir yezh, alamaneg, galleg hag esperanteg.
Embannet e voe La Esperantisto, bep miz, adalek miz Gwengolo 1889 betek miz Mezheven 1895. Goude miz Meurzh 1890 ne oa mui nemet pennadoù esperantek er gazetenn. Renet e oa gant Ludwik Lejzer Zamenhof, asambles a-vareoù gant Alamaned evel Christian Schmidt pe Wilhelm Heinrich Trompeter.
E dibenn 1889 e oa 113 koumananter gant ar gazetenn, hag an darn vrasañ anezho a oa Rusianed. E 1894 e oa 717 koumananter, ha 60% anezho a oa Rusianed. E miz C'hwevrer 1895 e voe berzet ar gazetenn en Impalaeriezh Rusia, abalamour d'ur pennad skrivet gant Lyev Tolstoy hag a oa displijet da bennadurezhioù Rusia.
Ar pennadoù a gaved er gazetenn a oa pevar rummad anezho : keleier eus emsav an esperanteg, lennegezh savet pe troet en esperanteg, pennadoù diwar-benn ar yezh hag he reolennoù, ha traoù all a bep seurt.
E 1895 e voe paouezet da embann ar gazetenn. E miz Eost e teuas er-maez an niverenn diwezhañ (niverenn Mae-Mezheven 1895). En holl e oa bet embannet 66 niverenn eus La Esperantisto. Kemeret e voe he lec'h gant ur gazetenn nevez, anvet Lingvo internacia, savet gant ur strollad esperantegerien eus Uppsala, e Sveden, adalek miz Kerzu 1895.

## Liamm diavaez

* Lenn ar gazetenn enlinenn
# La Farce du Cuvier

La Farce du cuvier, pe Le Cuvier, zo ur pezh-c'hoari gallek eus ar Grennamzer, dianav an oberour anezhañ, hogen eus Pikardi war a greder.

## Skrid

Kollet eo an dornskrid, hag a oa eus dibenn ar XV$^{vet}$ kantved. An doare anavezet hiziv a deu eus ur skouerenn moulet e Lyon entre 1532 ha 1550.
Modernaet eo bet ar yezh anezhañ da c'hoari e galleg, rak panevet-se e vije digomprenus da zivskouarn hon amzer .

## Brezhoneg

Lakaet eo bet e brezhoneg gant Yann-Vari Perrot hag anvet E-tal ar poull.

### Liamm diavaez

* (fr) Dielfennadur ha skrid ar pezh e lec’hienn ofisiel Skol-Veur Breizh-Uhel

## Notennoù

* 1 2 Commentaire dans Farces du Moyen Âge, GF/Flammarion, 1984, p. 21-22
# La Diane française

La Diane française zo un teskad barzhonegoù skrivet gant Louis Aragon e-pad an Eil Brezel-bed, mes embannet e fin ar bloavezh 1944 gant Pierre Seghers. Ar Rezistañs frañsez e-pad an Okupasion eo danvez ar barzhonegoù. La Diane française a dalvez kement hag "an dihun frañsez" e brezhoneg. Ar ger "diane" zo bet tennet eus al latin "dies", deiz e brezhoneg. La Diane française zo heuliet e-barzh al levr gant an teskadoù En étrange pays dans mon pays lui-même ha Brocéliande.
Er barzhonegoù-mañ e weler soñj politikel Aragon. En e vrogarantez eo bodet an holl C'hallaoued a zistaol an naziegezh. Koulskoude e chom stag ouzh ar Strollad Komunour Gall.
El levr emañ ivez La Rose et le Réséda hag Il n'y a pas d'amour heureux (barzhoneg kanet gant Georges Brassens, Françoise Hardy ha Jean Ferrat) hag ar Ballade de celui qui chanta dans les supplices.

## Notennoù

* ↑ Catalogue de la Bibliothèque nationale de France consulté le 27 octobre 2007
* ↑ Jacques Perrin Postface
* ↑ Aragon De l'exactitude historique en poésie e-barzh La Diane française
* ↑ Aragon Le poète à son parti e-barzh La Diane française
# La Dot

La Dot zo un danevell c'hallek, gant Guy de Maupassant, embannet en 1884.

## Istor

Kentañ ma voe embannet La Dot a voe er pemdezieg Gil Blas d'an 9 a viz Gwengolo 1884. Adembannet e voe e 1886 en dastumad Toine.

## Notennoù

* ↑ Maupassant, Contes et Nouvelles, tome II, notice de Louis Forestier (pp. 1410-1411), éditions Gallimard, Bibliothèque de la Pléiade, 1979
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# La Faute-sur-Mer

La Faute-sur-Mer a oa ur gumun e departamant Vande, e Bro-C'hall.

## Istor
### XX$^{vet}$ kantved
##### Brezel-bed kentañ

* Seizh gwaz a gollas o buhez abalamour d'ar brezel hervez monumant ar re varv.

#### Eil Brezel-bed

* Mervel a reas un den abalamour d'ar brezel hervez monumant ar re varv.

#### Krouidigezh

* Krouet e voe ar gumun e 1953 diwar ul lodenn eus kumun La Tranche-sur-Mer.

### XXI$^{vet}$ kantved

* E 2022 e voe staget kumunioù L'Aiguillon-sur-Mer ha La Faute-sur-Mer d’ober kumun nevez L'Aiguillon-la-Presqu'île.

## Monumantoù ha traoù heverk

* Monumantoù ar re varv, luc’hskeudennoù.

## Pennadoù kar

* L'Aiguillon-la-Presqu'île,
* L'Aiguillon-sur-Mer.

## Daveoù ha notennoù

* ↑ Cassini - EHESS
* ↑ Memorial Genweb
* ↑ Memorial Genweb
* ↑ Cassini - EHESS
* ↑ Memorial Genweb
* ↑ Memorial Genweb
# La Farce de maître Pathelin

La Farce de maître Pathelin zo ur pezh-c'hoari gallek fentus eus dibenn ar Grennamzer, war-dro 1450.
Pemp tudenn zo er pezh: Pathelin, e wreg Guillemette, ur marc'hadour mezher Guillaume Joceaulme, ur mesaer-deñved Thibault l’Aignelet, hag ur barner. An holl zo dizonest, nemet ar barner.

## E brezhoneg

Un oberenn gant Yann-Vari Perrot: Alanik al Louarn. Pe "n'euz den fin n'en deuz e goulz". Pez c'hoari plijadurus rimet e daou Arvest, Brest, Moullerez "Ar c'hourrier", 1905 zo bet savet diwar ar pezh gallek .
# Lea Martini

Lea Martini, pe Lucia François hervez he gwir anv, ganet e Praha d'an 9 a viz Here 1973, a oa un aktourez pornografek tchek. Choariet he deus er film La Comtesse Gamiani diwar Gamiani, ur romant gant Alfred de Musset en XIXvet kantved.
# Lea (Bibl)

Lea pe Leah ( לֵאָה en hebreeg) zo anv ur vaouez er Bibl, e Levr ar C'heneliezh, er pennad 29.

## An anv

Daou ster a lavarer zo d'an anv: pe e teu eus ar ger hebreek lé àh, hag e talv kement ha « bioc'h ar furnezh » (anv he c'hoar Rahel a dalv kement ha dañvadez), pe eus ar ger le'ah, « an hini skuizh» .

## Istor ar vaouez

Merc'h eo da Laban, ha c'hoar henañ Rachel, a fell da Jakob kemer da bried. Keniterv eo da Jakob, rak he zad Laban a zo breur da Rebecca, mamm Jakob.
Pried kentañ Jakob eo. Dimezet eo bet dezhañ pa grede-eñ dimeziñ da Rachel, rak Laban en doa roet urzh dezhi kemer lec'h he c'hoar en deñvalijenn. Pa oa aet Jakob da glemm ouzh e dad-kaer e voe respontet dezhañ ne oa ket ar c'hiz en e diegezh da zimeziñ ar verc'h yaouañ a-raok ar verc'h henañ.
Mamm eo da c'hwec'h mab, Ruben, Simeon, Levi, Juda, Issachar ha Zabulon, a vo krouerien Daouzek Meuriad Israel, ha d'ur verc'h, Dinah. Hi a c'han bugale Jakob, e-skoaz Rahel, a zo gaonac'h.

## He marv

Mervel a reas a-raok Jakob, hervez levr ar C'heneliezh (49:31) Beziet e vije bet gant he fried Jakob en Hebron gant he fried e Kev-bez an Ezec'h. eno ivez emañ bezioù Abraham ha Sarah, Isaac ha Rebekah.

## Lennegezh

Meneg zo anezhi e Purgatorio ar barzh italianek Dante Alighieri.
* Leah, gant Michelangelo, ouzh bez ar pab Jul II e San Pietro in Vincoli
* Bez Lea, e 1911

## Notennoù

* ↑ Richman, Chaim (1995), "Focus on Hebron," © 1995 Light to the Nations, Rabbi Chaim Richman - All Rights Reserved, Reprinted from The Restoration newsletter, July, 1995 (Tammuz/Av, 5755) at lttn.org
# Le couperet

Le couperet a zo ur film gallek, savet e 2005 gant ar filmaozer Costa-Gavras,
# Lea

Lea zo un anv-badez e meur a yezh.
* Un anv-badez latin, deuet diwar an anv Leo, leon.
* Léa, ar stumm gallek ha portugalek, mesket gant Leah, un anv hebreek, deuet eus ar Bibl.

## Teskanvioù

LEA zo un teskanv evit Laborista Esperanto-Asocio ("Levredigezh al Labourerien Esperantek") ha Luksemburga Esperanto-Asocio ("Kevredigezh Esperantegerien Luksembourg"}.

## Tud
### Anv-badez

* Lea, anv-pluenn ar skrivagnerez svedek Josefina Wettergrund
* Lea, kanerez stadunanat
* Lea Ahlborn (1826-1897, engraverez real svedat
* Léa Camargo, aktourez vraziliat
* Lea DeLaria, sonerez hag aktourez stadunanat
* Lea De Mae, anv-micher an aktourez tchek Andrea Absolonová
* Lea Goldberg, skrivagnerez israelat
* Lea Laven, kanerez finnat
* Lea Massari, aktourez italian
* Lea Michele, kanerez hag aktourez stadunanat e Broadway
* Lea Padovani, aktourez italian
* Léa Aparecida de Oliveira, skrivagnerez vraziliat
* Lea Salonga, kanerez filipinat
* Lea Thompson, aktourez stadunanat
* Lea Vissi, kanerez kiprenezat

## Lennegezh

* Léa, un danevell gant Jules Barbey d'Aurevilly, embannet e 1832.

## Filmoù

* Lea, film italian aozet gant Diana Karenne e 1916
* Lea, film italian aozet gant Lorenzo Onorati e 1981
* Lea, film-skinwel alaman aozet gant Wolfgang Spier e 1983
* Léa, berrfilm kanadian aozet gant Raymond Saint-Jean e 1991
* Lea, film alaman-tchek aozet gant Ivan Fíla e 1996
* Léa, berrfilm gall aozet gant Loïc Nicoloff e 2003
* Lea, berrfilm alaman aozet gant Steffi Niederzoll e 2008

## Lec'hanvadurezh
### Bro-Saoz

* Ar stêr Lea (stêr)Lea
* Lea, Derbyshire
* Lea, Herefordshire
* Lea, Lancashire
* Lea, Lincolnshire
* Lea, Wiltshire

### Stadoù-Unanet

* Albert Lea, Minnesota
* Albert Lea Township, Minnesota

## Pennadoù kar

* Leah
* Lee
* Leigh
* Saint Lea
* Leanne
* LeAnn
# Le retour à la vie

Le retour à la vie zo ur film mut gall, sevenet e gwenn ha du gant ar filmaozour gall Jacques Dorval e 1923.

## Fichenn deknikel

* Doare : Drama,
* Senario : Jacques Dorval,
* Rener ar skeudenniñ : Roger Hubert,
* Prantad filmañ : ,
* Lec'hioù filmañ : Erge-ar-Mor (Aodoù-an-Arvor) evit an darvoudoù diavaez, studioioù Boulogne-Billancourt,
* Deiziad dont er-maez : 10 a viz Du 1923,
* Padelezh : 1 720 m.

## An danvez

Emañ ar sonaozour Michel Trévick o vakañsiñ e Breizh, a-gevret gant e c'hoar Maud. Eno e sav mignoniezh etre Trévick hag ur soner biolin yaouank, aet e vemor digantañ, hag en deus kavet bod e ti Yves Morellec, ar pesketaer kozh. Da-heul ur gwallzarvoud war an draezhenn ec'h adkav ar paotr yaouank e eñvorennoù : ur arzhour brudet eo, Jacques Sandral e anv dezhañ. Klasket en devoa e gulator e lazhañ e-kerzh un abadenn chaseal. Gant sikour e vignoned nevez e teuio Sandral a-benn da ziskuliañ an hini kablus ha dimeziñ a raio da vMaud.

## Roll ar gomedianed

* Jacques Dorval : Jacques Sandral,
* Colette Darfeuil : Maud,
* Gaston Valentin : Michel Trévick,
* André Volbert : Lucien Dormoy,
* Romain Mouton : Yves Morellec,
* Jean-David Evremond.
# Lea Michele

Lea Michele Sarfati brudet evel "Lea Michele", zo ur ganerez hag aktourez stadunanat, ganet d'an 29 a viz Eost 1986 er Bronx e New York City. He mamm a oa a orin italian, he zad a orin yuzev spagnol.

## Tabutoù

E miz Even 2020, an aktourez Samantha Ware he devoa rebechet da Lea Michele bezañ bet drouk ganti ha gant tud all e-pad filmadenn ar stirad skinwel Glee. Lea Michele he devoa roet harp d'al luskad BlackLivesMatter "#BlackLivesMatter hashtag, "George Floyd did not deserve this. This was not an isolated incident and it must end." ". Dres goude bezañ lakaet ar gemennadenn-se war Twitter he oa bet rebechet dezhi tagadennoù gouennelour a-enep afro-amerikaned a c'hoarie er stirad skinwel evel Alex Newell. Michele he devoa embannet goude-se "I clearly acted in ways which hurt other people."

## Liammoù diavaez

* Lea Michele war IMDb

## Notennoù ha daveennoù

* ↑ https://eu.usatoday.com/story/news/nation/2020/06/04/george-floyd-lea-michele-and-problem-performative-outrage/3137994001/
# Llanasa

Llanasa zo ur gêriadenn, ur barrez hag ur gumuniezh e kontelezh Sir y Fflint, Kembre, 260 km eus Kerdiz. E 2011 e oa poblet gant 4214 a dud, ha 879 anezho (20.9%) a oa kembraegerien.
Dont a ra an anv Llanasa eus sant Asaph, pe Asa.
Er gumuniezh emañ kêriadennoù Talacre, Gronant, Gwesbyr, Trelogan ha Ffynnongroyw kenkoulz ha kêriadenn Llanasa hec'h-unan.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Llanbadarn

Llanbadarn zo un anv-lec'h kembraek, savet diwar llan, hag an anv Padarn, a zo Patern pe Padern, e brezhoneg.

## E Ceredigion

* Llanbadarn Fawr, kêriadenn stag ouzh kêr Aberystwyth
* Llanbadarn Odwyn, e Dyffryn Aeron,
* Llanbadarn Trefeglwys.

## E Powys

* Llanbadarn Fawr,
* Llanbadarn Fynydd, e kreiz Powys
* Llanbadarn-y-garreg (pe 'Llanbadarn Garreg'), e kreisteiz Powys

## Pennadoù kar

* Padarn, anv-den
* Llyn Padarn, lenn
* Kastell Dolbadarn, kastell e-tal al lenn.
# Llanarth (Sir Fynwy)

    Ur bajenn disheñvelout Llanarth zo ivez.
Llanarth, pe Llan-arth, zo ur gêriadenn vihan hag ur gumuniezh e Kembre, e hanternoz Sir Fynwy. Emañ e-kreiz torgennoù, etre Y Fenni er gornaoueg ha Rhaglan er reter.
Da Sant Teilo eo gouestlet an iliz.
E 2011 e oa 892 a dud o chom er gumuniezh ha 69 anezho a oa kembraegerien (7,9%)

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol. Kavet : 12-12-2012..
# Llanbadarn-y-garreg

Llanbadarn-y-garreg pe Llanbadarn Garreg zo ur gêriadenn vihan hag ur barrez eus Kembre, e kreisteiz Powys. Emañ er reter da Fynydd Epynt, er gevred da gêr Llanfair-ym-Muallt. E kumuniezh Aberedw emañ.
Llanbadarn-y-garreg zo unan eus al lec'hioù diazezet gant sant Padarn e Kembre, hervez a gonter.

## Notennoù

* ↑ Enwau Cymru
* ↑ Sellit ouzh ar bajenn Llanbadarn
# Llanarmon Mynydd Mawr

Llanarmon Mynydd Mawr zo ur gêriadenn vihan hag ur barrez e hanternoz Powys, 151,5km eus Kerdiz. Emañ e kumuniezh Llanrhaeadr-ym-Mochnant, etre kêriadenn Llanrhaeadr-ym-Mochnant ha Llansilin. Gwechall e oa e kontelezh Clwyd hag e Sir Ddinbych a-raok. Er Grennamzer e oa e kantrev Mochnant.
Anvet eo diwar sant Garmon. Ar menez a reer anv anezhañ en anv (Mynydd Mawr) zo un dorgenn 534 metr uhelder, e-kreiz ar barrez. Redek a ra ar stêr Iwrch er c'hornôg d'an dorgenn, war-zu ar stêr Tanat.
# Llanarthne

Llanarthne zo ur gêriadenn eus Kembre, e Sir Gaerfyrddin.
# Llanbabo

Llanbabo zo ur gêriadenn vihan e kumuniezh Tref Alaw, e Kembre, e kontelezh Enez Mon, 225,1 km eus Kerdiz.

## Gerdarzh

Eus llan, ha Pabo, anv-den.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanarmon Dyffryn Ceiriog

Llanarmon Dyffryn Ceiriog zo ur gêriadenn e kontelezh Wrecsam, e biz Kembre. Emañ e Dyffryn Ceiriog, e-kichen an Afon Ceiriog, er mervent da Glynceiriog hag er gwalarn da Oswestry.
Da Sant Garmon (sant Jermen) eo gouestlet an iliz ; alese an anv Llanarmon. Er V$^{vet}$ kantved e voe savet an iliz kentañ, met meur a wech e voe distrujet hag adsavet abaoe. Eus 1846 eo an iliz a weler bremañ.
Eus Llanarmon Dyffryn Ceiriog e oa ar barzh kembraek John Ceiriog Hughes hag a gemeras Ceiriog da anv-barzh.
# Llanarth

Llanarth zo un anv-lec'h kembraek:
* Llanarth (Ceredigion)
* Llanarth (Sir Fynwy)
# Llanarth (Ceredigion)

Llanarth zo ur gêriadenn hag ur gumuniezh eus Kembre, e kreisteiz Kontelezh Ceredigion. N'emañ ket pell diouzh Ceinewydd.
Er gumuniezh emañ ivez, ouzhpenn kêriadenn Llanarth, Llaingarreglwyd, Pen-cae, Rhyd-y-Beillen ha Synod Inn.
E 2011 e oa 1 616 a dud o chom e kumuniezh Llanarth ha 785 anezho a oa kembraegerien (50,7%).
Genidik e oa ar geriadurour Daniel Silvan Evans eus Llanarth.

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol..
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Karlovy Vary

Karlovy Vary (alamaneg: Karlsbad) a zo ur gêr eus Tchekia. 51 537 annezad he doa e 2005. Kêr-benn rannvro Karlovarský kraj an hini eo.

## Tud brudet liammet ouzh Karlovy Vary

* Pêr Iañ Rusia a weladennas Karlovy Vary e 1711
* Mustafa Kemal Atatürk, a voe e Karlsbad e 1918
* František Běhounek, skiantour ha skrivagner
* Karl Hermann Frank, ofiser nazi
* Johann Wolfgang Goethe, skrivagner alaman
* Walter Serner, dadaour
* Hana Soukupová,dougerez-dilhad
* Adalbert Stifter, skrivagner aostriat
* Ludwig van Beethoven, sonaozer
* Fryderyk Chopin, sonaozer

## Liamm diavaez

* Lec'hienn ofisiel Karlovy Vary
a vo kavet e Wikimedia Commons.